Diari Oficial de la Generalitat Valenciana


Sumari del DOGV 9746, del 15-12-2023 (2023/12535)

Extracte de la Resolució de 4 de desembre de 2023, de la rectora de la Universitat d'Alacant, per la qual es publica la convocatòria de les fases locals de les oimpíades del Saber UA 2024.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9746

Data del DOGV
:   15-12-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/12984


Data del document
:   04-12-2023

Organisme emissor
:   Universitat d'Alacant

Tipus de document
:   Extracte

Descriptors 

:   * Universitat d'Alacant

Extracte de la Resolució de 4 de desembre de 2023, de la rectora de la Universitat d'Alacant, per la qual es publica la convocatòria de les fases locals de les oimpíades del Saber UA 2024. [2023/12278]  
BDNS (identif.): 731856.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/731856)  
  
Primer. Beneficiaris  
Podran participar en aquestes proves els i les estudiants de Batxillerat, com també els de l'ESO i cicles formatius dels centres educatius de la província d'Alacant, si així s'arreplega en les bases particulars de cada olimpíada.  
  
Segon. Objecte  
Les olimpíades són propostes educatives per a estimular l'interès dels i les estudiants en les diferents disciplines acadèmiques mitjançant proves competitives de coneixement i aplicació.  
Les olimpíades pretenen fomentar el desenvolupament del talent i l'excel·lència entre joves estudiants de Batxillerat destacats per la seua alta capacitat, motivació o expectatives acadèmiques i de formació. Es tracta d'impulsar el seu interès per la investigació i motivar la vocació al saber en tots els àmbits del coneixement. A més, aquestes proves susciten entre el professorat l'atenció i el suport a l'excel·lència i al màxim desenvolupament del talent dels seus estudiants.  
  
Tercer. Bases reguladores  
Les bases reguladores i convocatòria estan publicades de manera conjunta en el Butlletí Oficial de la Universitat d'Alacant de dia 5 de desembre de 2023, en el següent URL:  
https://www.boua.ua.es/Acuerdos/DescargarAcuerdo/45973  
  
Quart. Quantia  
La dotació de les ajudes serà d'un màxim de 17.100 euros.  
S'estableix una quantitat de 600,00 euros per a cadascuna de les olimpíades en la seua modalitat individual, que es repartirà de la següent manera:  
1r premi, 250 euros.  
2n premi, 200 euros.  
3r premi, 150 euros.  
Així mateix, en cadascuna es podrà concedir un accèssit per cada 10 presentats i fracció, a partir dels 20 presentats i fins a un màxim de 10 accèssits. El premi en aquest cas, consistirà en 30,00 euros per accèssit.  
  
  
Cinqué. Termini de presentació de sol·licituds  
El termini de sol·licituds s'inicia el dia 1 de desembre de 2023 i finalitza el dia 15 de març de 2024.  
Aquesta convocatòria es publicarà en el BOUA amb caràcter informatiu.  
  
Sisé. Altres dades  
Criteris d'adjudicació  
La comissió de valoració adjudicarà els premis corresponents sobre la base dels criteris establits en cadascuna de les olimpíades corresponents, els quals estan recollits en les pàgines webs dels centres que s'encarreguen de la seua organització, i que es poden trobar en la següent adreça:  
http://sa.ua.es/es/selectividad/actividades-de-orientacion-con-los-centros-de-secundaria/olimpiadas-organizadas-por-la-universidad-de-alicante.html  
  
Alacant, 4 de desembre de 2023. La vicerectora d'Estudiants i Ocupabilitat (p. d. R de 22.12.2020): Rosario Ferrer Cascales.